open-index/open-wikipedia-markdown huggingface dataset:
Den dominikanske republikks kvinnelandslag i fotball

**Den dominikanske republikks kvinnelandslag i fotball** representerer Den dominikanske republikk i internasjonal fotball. Ettersom fotball ligger langt bak baseball og boksing i Den dominikanske republikk, har landslaget lav prioritet. Den dominikanske republikk har en relativt høy rangering blant De karibiske øyer, men dette er noe flatterende. Per desember 2008 er de det fjerde beste karibiske laget, men de er sannsynligvis sjette eller sjuende best.

Den dominikanske republikk debuterte i mesterskapssammenheng i 2002, da de spilte i kvalifiseringen til Gold Cup 2002. De endte på en tredjeplass, på målforskjell bak Saint Lucia. Heller ikke til Gold Cup 2006 kvalifiserte Den dominkanske republikk seg, da de tapte klart i andre kvalifiseringsrunde for Trinidad og Tobago.  I kvalifiseringene til OL gikk det heller ikke bra. I 2004 tapte de mot naboen Haiti, og i 2008 tapte de mot Cuba.

## Eksterne lenker
*
Vinkelfly

**Vinkelfly** (*Enargia paleacea*) er en sommerfugl som tilhører familien nattfly (Noctuidae). Den er vanlig på Sørlandet og Østlandet i Norge.

## Utseende
Et middelsstort (vingespenn 38 – 45 mm), kraftig nattfly. Kroppen og forvingen er brungule. **Forvingen** har to brune tverrlinjer, den innerste er vinklet i midten, den ytterste mer jevnt buet, men med en knekk nær fremkanten. Nyre- og rimgmerkene er tydelige, kantet med brunt, nyremerket har en uregelmessig, gråbrun flekk i den nedre delen. **Bakvingen** er blekgul til hvit.

## Levevis
Vinkeflyet forekommer i ulike slags skog og i hager. Larvene lever på sammenspunne blader av bjørk (*Betula* spp.) og osp (*Populus tremula*) om våren. Arten overvintrer som egg. De voksne sommerfuglene flyr i august – september.

## Utbredelse
Arten finnes i Europa, unntatt lengst i sør, og videre østover til Japan. I Norge er den vanlig på Sørlandet og Østlandet, mer lokalt forekommende i resten av landet nord til Rana i Nordland.

## Kilder
* Norges sommerfugler – Vinkelfly http://www.toyen.uio.no/fagene/zoologi/insekter/norlep/noctuidae/paleacea.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/enargia_paleacea.html
* *Enargia paleacea* på UK moths: https://web.archive.org/web/20071107023215/http://www.ukmoths.org.uk/show.php?bf=2313
## Eksterne lenker
*
MAC-11

**Ingram MAC-11** (*Military Armament Corporation Model 11 Advancement 1*, eller **M11A1**) er en amerikansk maskinpistol.

Den ble designet av Gordon Ingram hos Military Armament Corporation (MAC) på 1970-tallet. Våpenet er en kompakt utgave av MAC-10, og er kamret for patroner i kaliber 9 x 17 mm Browning (.380 ACP). Våpenet har teleskopisk sluttstykke.

MAC-11 er den maskinpistolen med minst suksess i MAC-familien. Dette skyldes mest kaliberet, da dette regnes som ganske svakt til å være til nytte.

## Produsenter
*Military Armament Corporation, 
*RPB Inc.
*Sylvia/Wayne Daniel Inc.
*Cobray
*Jersey Arms
*Leinad
*MasterPiece Arms
*Vulcan. 

## Eksterne lenker
* MAC-11.NET
Lite løvfly

**Lite løvfly** (*Parastichtis suspecta*) er en sommerfugl som tilhører familien nattfly (Noctuidae). Det er vanlig nord til Nordland i Norge.

## Utseende
Et middelsstort (vingespenn 30 – 33&nbsp;mm), litt spinkelt, gråbrunt nattfly. Forvingen er litt tilspisset og har vanligvis innslag av brunrødt, i alle fall i midtfeltet. Den har to hvite og svarte tverrlinjer som vanligvis er brutt opp i flere deler, nyremerket er tydelig, men ringmerket ofte utydelig. Ellers er vingemønsteret noe "urent" og vanskelig å beskrive. Bakvingen er grå, lysere ved roten.

## Levevis
Arten kan finnes over alt det det vokser busker og løvtrær. Larven utvikler seg om våren og lever på sammenspunne skudd og nye blader av bjørk (*Betula* spp.) og vier (*Salix* spp.), kanskje også osp. Den overvintrer som egg. De voksne sommerfuglene flyr i august – september.
## Utbredelse
Den finnes i hele Europa og videre østover like til Japan. I Norge er den vanlig nord til Rana i Nordland.

## Kilder
* Norges sommerfugler – Lite løvfly http://www.toyen.uio.no/fagene/zoologi/insekter/norlep/noctuidae/suspecta.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/parastichtis_suspecta.html
* *Parastichtis suspecta* på UK moths: https://web.archive.org/web/20071026145339/http://www.ukmoths.org.uk/show.php?bf=2268
## Eksterne lenker
*
Republikken Kongos kvinnelandslag i fotball

**Republikken Kongos kvinnelandslag i fotball** representerer Republikken Kongo (*fra nå av omtralt som Kongo, Den demokratiske republikken Kongo blir omtalt som Kongo (Dem. Rep.)*) i internasjonal fotball. 

Kongo meldte seg på til det første Afrikamesterskapet i 1991, men meldte seg av før turneringen begynte. Deretter var Kongo borte fra mesterskap fram til 2004-turneringen, der de slo ut Ekvatorial-Guinea, men tapte for Kamerun i kvalifiseringen. I kvalifiseringen til Afrikamesterskapet i 2006 knuste de Togo over to kamper, men møtte ikke opp i andre kvalifiseringsrunde mot Ghana.

Først i mesterskapet i 2008 kvalifiserte Kongo seg gjennom å slå Kongo (Dem. Rep.) i siste kvalifiseringsrunde. Kongo havnet deretter i gruppe med Ekvatorial-Guinea, Kamerun og Mali. En i utgangspunktet overkommelig oppgave viste seg å være verre etter at Ekvatorial-Guinea var langt bedre enn forventet. Kongo tapte mot dem og også knepent mot Kamerun. De slo imidlertid Mali, og kom pent fra det med tre poeng, som matematisk holdt til en sjetteplass. 

Tross den gode prestasjonen i 2008 har forbundet valgt å ikke melde på lag til Afrikamesterskapet 2010. Dermed kan laget heller ikke kvalifisere seg for VM i Tyskland 2011.
Guldbaggen for beste manuskript

**Guldbaggen for beste manuskript** er en svensk filmpris. Den er en del av Guldbaggen og har blitt utdelt siden 1989. Prisen belønner foregående års beste filmmanus.

De tre første årene hadde man ingen øvrige nominerte, kun en vinner. Siden  Guldbaggegallaen i 2017 har nominasjonene øket fra tre til fire.

## Vinnere og nominerte
Vinnerne står først i tabellen i fet skrift og med blå bakgrunnsfarve, deretter følger de øvrige nominerte for samme år. 

### 1980-årene

### 1990-årene

### 2000-årene

### 2010-årene

### 2020-årene

## Referanser


 


## Eksterne lenker
*
Kinnvika

**Kinnvika** er en vik på nordsiden av Murchisonfjorden på Storsteinhalvøya, som ligger i Gustav V Land på Svalbards nest største øy Nordaustlandet. Kinnvika ligger i Nordaust-Svalbard naturreservat.

Sysselmannen foreslo 14. januar 2009 å frede forskningsstasjonen i Kinnvika fra 1957, som ble satt opp i forbindelse med det internasjonale polaråret 1957-58. Forskningsstasjonen eies av den norske stat og består av ti bygninger. Forslaget ble sent ut på høring og 29. juni 2009 kunngjorde Riksantikvaren at Kinnvika er fredet. Fredningen omfatter alle de ti bygningene med eksteriør, interiør og fast innredning. Løst inventar som har tilknytning til den opprinnelige virksomheten inngår i fredningen. Utendørs installasjoner, objekter, gjenstander og andre spor som har tilknytning til virksomheten i 1957-59 er også fredet, likeså et område omkring forskningsstasjonen. Formålet er å bevare Kinnvika som eksempel på en arktisk forskningsstasjon fra polaråret 1957-58. Fredningen skal ivareta de kulturhistoriske og vitenskapelige verdiene knyttet til anlegget som helhet, samt de arkitektoniske og opplevelsesmessige verdiene knyttet til bebyggelsen og dens virkning i landskapet. Fredningen innebærer at anlegget skal bevares uten vesentlige endringer, men det åpnes for rehabilitering av hovedbygningen.

Kinnvika har fått sitt navn etter Kinneviken, en vik i den sørlige delen av den svenske innsjøen Vänern i Västergötland.

## Referanser


## Eksterne lenker
*
The Pop Hits

***The Pop Hits*** er et samlealbum av Roxette, utgitt 24. mars 2003.

«Opportunity Nox» og «Little Miss Sorrow» er nye låter til dette albumet. «Opportunity Nox» ble utgitt som singel og oppnådde en 11.-plass på den svenske singelisten.

Albumet har solgt 800&nbsp;000 eksemplarer.

## Sporliste
# «Opportunity Nox» 
# «The Look» 
# «Dressed for Success» 
# «Dangerous» 
# «Joyride» 
# «The Big L.» 
# «Church of Your Heart» 
# «How Do You Do!» 
# «Sleeping in My Car» 
# «Run to You» 
# «June Afternoon» 
# «Stars» 
# «The Centre of the Heart (Is a Suburb to the Brain)» 
# «Real Sugar» 
# «Little Miss Sorrow» 

## Eksterne lenker
*
Wulf Isebrand

**Wulf Isebrand** var en bonde og hærfører fra Ditmarsken i det nåværende Schleswig-Holstein i Tyskland. Han ledet Ditmarskens bondehær, da den selvstyrte bonderepublikken ble angrepet av Kongeriket Danmark og Hertugdømmet Holstein i februar 1500. Wulf Isebrand ledet ditmarskerne til en overraskende seier i slaget ved Hemmingstedt, hvor de jaget en dobbelt så stor hær av leiesoldater og adelsmenn, anført av kong Hans av Danmark, Norge og Sverige og hertug Frederik av Holstein, på flukt. Seieren gjorde Isebrand til folkehelt i Ditmarsken. Han er første gang nevnt i skriftlige kilder fra Heide fra 1499, i forbindelse med en disputt mellom Ditmarsken og Hamburg. Ifølge krønikeskriveren Neocorus skal Wulf Isebrand ha dødd i 1506.

## Referanser


## Eksterne lenker
* Slaget ved Hemmingstedt (engelsk)
Sveits under Sommer-OL 1912

**Sveits under Sommer-OL 1912**. Én sportsutøver fra Sveits deltok i friidrett under Sommer-OL 1912 i Stockholm. Sveits vant ikke noen medalje.

## Medaljer
Det juridiske fakultet ved Universitetet i Beograd

**Det juridiske fakultet ved [[Universitetet i Beograd]]** (serbisk Правни факултет Универзитета у Београду) er Serbies eldste, største og mest tradisjonsrike institusjon som tilbyr undervisning i og driver forskning innen rettsvitenskap. Det juridiske fakultet er opprettet samtidig med universitetet i 1808.

Fakultetet har ca. 8000 studenter med studierett, og ca. 115 ansatte. Fagtilbudet består av et femårig integrert masterstudium og et treårig PhD-studium.

## Berømte alumni
*Vuk Drašković, utenriksminister i Serbia og Montenegro
*Milovan Đilas, fremtrendende politiker i Den sosialistiske føderale republikken Jugoslavia
*Kiro Gligorov, første demokratiske president av republikken Makedonia
*Vojislav Koštunica, idligere statsminister i Serbia
*Slobodan Milošević, serbisk president og president for forbundsrepublikken Jugoslavia
*Ivan Stambolić, leder av Jugoslavias kommunistparti og Serbias president
*Danilo Türk, president i Slovenia
*Filip Vujanović, president i Montenegro

## Eksterne lenker
*
Böhmen under Sommer-OL 1912

**Böhmen under Sommer-OL 1912**. 39 sportsutøvere fra Böhmen, alle menn, deltok i seks sporter under Sommer-OL 1912 i Stockholm. Böhmen vant ikke noen medalje. OL-troppen besto av elleve friidrettsutøvere, tretten fektere, åtte tennisspillere, fem syklister, en roer og en turner.

## Medaljer

 
## Eksterne lenker
* Resultater og profilside  på sports-reference.com
Brunt ringfly

**Brunt ringfly** (*Cosmia contusa*) er en sommerfugl som tilhører familien nattfly (Noctuidae). Den er bare kjent fra Telemark i Norge.

## Utseende
Et middelsstort (vingespenn 27 – 33&nbsp;mm), middels kraftig, brunt nattfly. Forvingen har markert spiss, men ytterkanten er ikke innbuktet. Den er lys brun med utydelige tegninger – to lyse tverrlinjer er gjerne det tydeligste. Nyremerket er utydelig, nesten helt delt på midten. Bakvingen er lyst gråbrun.
  
## Levevis
Arten finnes i solåpne, varme blandingsskoger med innslag av osp (*Populus tremula*), som er larvenes næringsplante. De utvikler seg på sammenspunne skudd i mai – juni. Arten overvintrer som egg. De voksne sommerfuglene flyr i juli – august.

## Utbredelse
Brunt ringfly har en oppdelt utbredelse. Den finnes i Telemark og i det sørøstlige Finland, i det østlige Mellom-Europa og i et område i Øst-Asia som strekker seg fra Mongolia til Amur- og Ussuri-områdene. I Norge ble den først oppdaget i 1983, og den er bare kjent fra kommunene Porsgrunn, Drangedal og Kviteseid i Telemark. Den norske bestanden er etter all sannsynlighet en varmetidsrelikt som lever igjen fra en tidligere, varmere periode.

## Referanser




## Kilder
* Norges sommerfugler – Brunt ringfly http://www.toyen.uio.no/fagene/zoologi/insekter/norlep/noctuidae/contusa.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3

## Eksterne lenker
*
Chile under Sommer-OL 1912

**Chile under Sommer-OL 1912**. Fjorten sportsutøvere fra Chile, alle menn, deltok i fire sporter under Sommer-OL 1912 i Stockholm. Chile vant ikke noen medalje. OL-troppen besto av seks friidrettsutøvere, fire syklister, to ryttere og to skyttere.

## Medaljer

## Eksterne lenker
* OL-resultater på Sports-reference.com
Luxembourg under Sommer-OL 1912

**Luxembourg under Sommer-OL 1912**. Tjueen sportsutøvere fra Luxembourg, alle menn, deltok i to sporter, friidrett og turn under Sommer-OL 1912 i Stockholm. Det var andre gangen Luxembourg var med i et sommer-OL, de vant ikke noen medalje. OL-troppen besto av nitten turnere og to friidrettsutøvere.

## Medaljer

## Kilder
* Luxembourg under Sommer-OL 1912: Resultater og profilside  på sports-reference.com
Etiopia–Adal-krigen

**Etiopia–Adal-krigen** var en militær konflikt mellom det kristne Keiserriket Etiopia og det muslimske Adal-sultanatet som varte fra 1529 til 1543. Imamen Ahmad ibn Ibrihim al-Ghazi (kjent som *Gurey* på somali og *Gragn/Graññ* på amharisk, som begge betyr *den venstrehendte*) klarte nesten å utslette det eldgamle etiopiske riket og å konvertere dets undersåtter til islam. Intervensjonen til den europeiske Cristóvão da Gama, sønnen til den berømte Vasco da Gama, bidro til å forhindre dette. Begge landene ble riktignok utmattet av krigen, noe som førte til oromoenes folkevandring nordover, til deres nåværende hjemland nord og vest for Addis Abeba. Mange historikere regner denne konflikten som grunnen til fiendtligheten mellom Somalia og Etiopia. Enkelte mener også at denne konflikten beviste gjennom bruken av skytevåpen på begge sider, som musketter, kanoner og arkebuser, disse våpnenes betydning i forhold til tradisjonelle våpen. 

## Bakgrunn
Da imam Ahmad fikk kontrollen over Adal-sultanatet fikk han også stammene i Somalia og afarene med seg i sin sak om å starte en jihad mot keiser Dawit II av Etiopia i 1527. Han fikk også støtte fra flere etiopiske jøder og kristne som var imot Dawits styre.

## Krigens gang
I 1529 beseiret imam Ahmad en større etiopisk hær i slaget ved Shimbra Kure. Seieren ble dyr, men styrket muslimenes moral, og beviste at de kunne stå imot den større etiopiske hæren. 

I 1531 førte flere seiere under imam Ahmad til at tilhengerne hans fikk overtaket i krigen. Den første var slaget ved Antukyah, hvor kanonild ved begynnelsen av slaget skapte panikk hos de etiopiske soldatene. Den andre kom 28. oktober i slaget ved Amba Sel, hvor imamens tropper beseiret og splitta den etiopiske hæren, og fikk tak i deler av de etiopiske regaliene. 

Disse seierne gjorde at muslimene kunne trenge inn på de etiopiske høylandene, hvor de ødela mange kirker, inkludert Atronsa Maryam, hvor levningene etter flere etiopiske keisere var. Landet ble plyndra av Ahmads styrker, som ødela flere kristne monumenter, og undertrykte de ikke-muslimske amharaene og tigrayene. 

Dawit II døde i 1540 og hans etterfølger ble tatt til fange av muslimene. Keiserinnen kunne ikke gjøre noe, siden hun var beleiret i hovedstaden. I 1543 klarte etiopiske geriljaer å beseire muslimene med hjelp av den portugisiske marinen, som sendte 400 musketerer ledet av Cristóvão da Gama for å hjelpe etiopierne. Til tross for at da Gama ble fanget og senere drept etter slaget ved Wolfa, ble Ahmad drept i 1543 i slaget ved Wayna Daga med hjelp av de av portugiserne som hadde overlevd. 

Mohammed Hassan har hevdet at siden deltakerne i konflikten betydelig svekket hverandre, fikk oromoene en sjanse til å utvandre til landa sør for Den blå Nil øst til Harar og bosette seg der.
Liste over episoder av Frustrerte fruer

**Liste over Frusterte fruer-episoder** viser en oversikt over alle episoder i den amerikanske TV-serien Frustrerte fruer. Serien er produsert av ABC, og ble første gang sendt på amerikansk fjernsyn den 3. oktober 2004. Serien går også fast på norsk TV 2.

Serien følger livet til de seks rollefigurene Susan Mayer, Gabrielle Solís, Bree Hodge, Lynette Scavo, Edie Britt og Katherine Mayfair sett gjennom Mary Alice Young, deres døde venns øyne. Hver episode starter og slutter med en monolog fremført av Mary Alice, som setter stemningen og handlingen for resten av episoden.

## Sesongoversikt

## Sesong 1
Sesong 1 hadde premiere på ABC den 3. oktober 2004, og på norsk TV 2 på nyåret i 2005. Sesongen inneholder 23 episoder og én klippepisode. Første episode begynner brått med at Mary Alice Young tar sitt eget liv. Vi blir så introdusert til de forskjellige karakterene i gaten Wisteria Laine, hvor mesteparten av handlingen er satt. De fire rollefigurene vi blir introdusert for, forsøker gjennom hele sesongen å finne ut hvorfor Mary Alice tok sitt eget liv.

## Sesong 2
## Sesong 3
## Sesong 4
## Sesong 5
Ahmad ibn Ibrihim al-Ghazi

**Ahmad ibn Ibrihim al-Ghazi** (*Erobreren*; *Axmed Ibraahim Garaad* på somali; ca. 1506&ndash;1543), også kjent som **Gurey** på somali og **Grang** eller **Graññ** på amharisk; *den venstrehendte*, var en somalisk imam og general for Adal-sultanatet som invaderte Etiopia og beseiret flere etiopiske keisere. Med en hær som for det meste bestod av somaliere, startet han en erobring, en muslimsk jihad, som brakte tre fjerdedeler av Etiopia under det muslimske Adal fra 1529 til 1543. 

Etter flere store seiere mot Etiopia, ble han til slutt drept av portugisere under slaget ved Wayna Daga. I dag regner mange somaliere han som en nasjonalhelt, til tross for at en "somalinasjonalitet" ikke fantes på Ahmads tid og at somalierne som kjempet under ham gikk til krig som muslimer. I Etiopia huskes han for de store ødeleggelsene han påførte landet. 

## Referanser
Erik Rinde

**Erik Rinde** (født 17. mars 1919, død 28. mai 1994) var en av de sentrale personer i opprettelsen av og driften av Institutt for samfunnsforskning (ISF) i 1950. Han var styreformann ved instituttet 1950–74 og en periode på 1980-tallet. Han var også direktør ved instituttet og styreformann for Institutt for fredsforskning (PRIO) i perioden 1966–79. Erik Rinde spilte også en helt sentral rolle i grunnleggelsen av PRIO, som i de første årene (1959–66) var organisert som en avdeling på ISF.

Erik Rinde studerte sosiologi ved London School of Economics før andre verdenskrig, og ble cand.jur. ved Universitetet i Oslo i 1943. Etter krigen var han en del av kretsen rundt Arne Næss, sammen med bl.a. Vilhelm Aubert og Stein Rokkan.

I 1976 ble Erik Rinde æresdoktor ved Det samfunnsvitenskapelige fakultet, Universitetet i Oslo. Han er også tildelt St. Olavs Orden.

Erik Rinde var sønn av forretningsmannen Sigurd Rinde, og økonomiske bidrag fra familien Rinde til ISF og PRIO var viktige i de første årene for begge disse uavhengige forskningsinstituttene.

## Referanser





## Litteratur
* Stein Rokkan; Vilhelm Aubert & Tor Bjørklund (1994): *Erik Rinde og Institutt for samfunnsforskning*. Rapport 1994:13. Oslo: Institutt for samfunnsforskning.
Norge under Sommer-OL 1912

**Norge i Sommer-OL 1912** kom på åttendeplass med medaljefordelingen tre gull-, to sølv- og fem bronsemedaljer.

Norge deltok i 13 idretter i Sommer-OL 1912 i Stockholm. OL-troppen besto av 189 menn og 2 kvinner, fordelt på 46 turnere, 28 skyttere, 24 roere, 23 friidrettsutøvere, åtte seilere, sju fektere, sju tennisspillere, hvorav én kvinne, seks syklister, fem svømmere, hvorav én kvinne, fire ryttere, tre stupere, to deltakere i moderne femkamp og ett fotballag.

## Medaljer

## Medaljevinnerne

* Gullmedaljen ble tildelt Ferdinand Bie i 1913, da Jim Thorpe ble diskvalifisert på grunn av daværende proffbestemmelsene. I 1982 ble denne diskvalifikasjonen omgjort. IOK besluttet samtidig at Ferdinand Bie fortsatt skulle stå oppført som olympisk femkampmester på linje med Thorpe. Dette ble i 2022 igjen endret, slik at Thorpe står som eneste gullmedaljevinner og Bie ble flyttet ned til sølvmedalje.

## Bryting

**Gresk-romersk stil**

## Fekting

## Fotball

**Kvartfinale**

**Plasseringskamp**

## Friidrett

## Hestesport

## Moderne femkamp

## Roing

## Seiling

 

## Skyting

## Stuping

## Svømming

### Menn

### Kvinner

## Sykling

## Tennis

### Menn

### Kvinner

### Miks

## Turn

## Referanser


## Eksterne lenker
* Resultater og profilside  på sports-reference.com
Fylkesvei 7450

**Fylkesvei 7450** går mellom Sandvika og Følvika i Gildeskål kommune.

Frem til 2019 hadde veien betegnelsen fylkesvei 478 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Yuan Shao

**Yuan Shao** (kinesisk: 袁绍 (forenkla);  袁紹 (tradisjonell); pinyin: *Yuán Shào*; høflighetsnavn: *Benchu* (本初); født ca. 154 i Luoyang i dagens Henan i Kina, død 28. juni 202) var en mektig kinesisk krigsherre på slutten av Han-dynastiet og de tre rikers tid. Han hadde sin maktbase i det gamle Jizhou.

## Liv og virke
### Bakgrunn
Yuan Shao nedstammet fra adelsfamilien Yuan, hvis medlemmer siden det første århundre e.Kr. hadde innehatt høyere embeder i det keiserlige byråkrati.

### Hærfører

I 180-årene ble han kommandant for en enhet i den keiserlige garde, og i 188 ble han en av de åtte viktigste offiserer i general He Jins hær.

Han kontrollerte de nordlige territoriene av oldtidens Kina under den massive borgerkrigen mot slutten av Han og begynnelsen av de tre rikers tid. Yuan var også den eldre broren til Yuan Shu, en krigsherre som kontrollerte området rundt Huai He, selv om de to ikke hadde noe godt forhold til hverandre. 

Heeter keiser Lings død i året 189 ble Yuan Shao en av forbundsfellene til general He Jin i borgerkrigen som brøt ut. Etter at He Jin ble myrdet den 22. september 189 stormete Yuan Shao det keiserlige palass og massakrerte ca. 2.000 hoffolk tilhørende motfraksjonen. Yuan Shao var til denne tid blitt en de mektigste krigsherrene, og han ledet en allianse av krigsherrer mot den tyranniske Dong Zhuo, som holdt keiser Xian som gissel i Luoyang, i 190 og 191], men de mislyktes på grunn av motsetninger seg imellom. 

I 200 startet han et felttog mot den rivaliserende krigsherren Cao Cao, men han ble knust i slaget ved Guandu. Selv om Cao Cao først var sjanseløs mot Yuan Shaos tårn, hvorfra hans bueskyttere sendte haglestrømmer av piler over Wei-styrkene, klarte Cao Cao å fremskaffe seg artilleri i løpet av natten, og slik knude befestningene og nedkjempe Yuan Shaos styrker. Deretter kom Yuan på defensiven mot Cao Cao, og gjenvant aldri initiativet. I 201 fulgte nok et nederlag i slaget ved Cangting (i det som i dag er Yanggu fylke i Shandong).

Året etter, i 202, døde an av sykdom i Ye. 

Yuans Shaos ubesluttsomhet og hans manglende vilje til å lytte til sine rådgiveres råd er vanligvis regnet som grunnen til at han ble beseiret til tross for hans mektige familiebakgrunn og geografiske fordeler.

## Referanser


## Litteratur
* Rafe de Crespigny: *A biographical dictionary of Later Han to the Three Kingdoms (23–220 AD)*. Brill, 2007. s. 1009. ISBN 978-90-04-15605-0.
Greasy Truckers Live at Dingwalls Dance Hall

***Greasy Truckers Live at Dingwalls Dance Hall*** er et konsertalbum utgitt av diverse britiske band og spilt inn i oktober 1973 under en *Greasy Truckers–konsert* ved Dingwalls Dance Hall ved Camden Town i London. Konserten hadde fire ulike band i Camel, Henry Cow, Global Village Trucking Co. samt Gong og ble spilt inn på Virgin Records mobile innspillingsenhet «Virgin Mobile».

Til tross for tittelen på utgivelsen er ikke alle dens spor fra konserten ved Dingwells Dance Hall. På grunn av forsinkelser i starten av konserten og et generelt portforbud klokken to den påfølgende natten ble Henry Cows låter kun spilt ti minutter før de måtte avslutte innspillingen. Deres bidrag ble derfor spilt inn på nytt ved Virgins Manor Studio i Oxford. Den første låten av Gong spilt inn under en utendørs festival ved Tabarka i Tunisia i juni 1973, mens deres låt nummer to ble spilt inn ved Sheffield City Hall i Sheffield i oktober 1973.

Greasy Truckers var for øvrig en løs organisasjon av individuelle med idealer fra de såkalte «Diggers» i San Francisco, som brukte penger på ideelle saker de mente ville tjene til noe bedre. Denne utgivelsen var det andre i serien av to album spilt inn i London av Greasy Truckers, hvor det første var *[[Greasy Truckers Party]]* fra 1972. Alle inntektene fra både konserten og salget av utgivelsene gikk til Greasy Truckers.

## Sporliste
**Side 1** (19:10)
#Camel – «God of Light Revisited (Parts one, two & three)»
**Side 2** (21:30)
#Henry Cow – «Off the Map»
#Henry Cow – «Cafe Royal»
#Henry Cow – «Keeping Warm in Winter»
#Henry Cow – «Sweet Heart of Mine»
**Side 3** (23:05)
#Global Village Trucking Co. – «Look Into Me»
#Global Village Trucking Co. – «Earl Stonham (The Gunslinger)»
#Global Village Trucking Co. – «You're a Floozy Madame Karma (But I Love Your Lowdown Ways)»
#Global Village Trucking Co. – «Everybody Needs a Good Friend»
**Side 4** (20:15)
#Gong – «General Flash of the United Hallucinations»
#Gong – «Part 32 Floating Anarchy»

## Personell
**Camel**
*Peter Bardens – orgel, vokaler
*Doug Ferguson – bassgitar
*Andrew Latimer – gitar, vokaler
*Andy Ward – trommer
**Henry Cow**
*Chris Cutler – trommer, vokaler
*Fred Frith – gitar, fiolin, vokaler
*John Greaves – bassgitar, piano, vokaler
*Tim Hodgkinson – orgel, klarinett, altsaksofon, vokaler
*Geoff Leigh – tenor– og sopranosaksofon, fløyte, klarinett
**Global Village Trucking Co.**
*Jon Owen – vokaler, tolvstrenget gitar
*John Mckenzie – bassgitar
*Mike Medora – gitar
*Jimmy Lascelles – orgel, piano
*Simon Stewart-Richardson – trommer
**Gong**
*Didier Malherbe («Bloomdido Bad De Grass») – saksofon, gnomofon
*Steve Hillage («Stevie Hillside-Village») – kundaligitar
*Pierre Moerlen («Pierre De Strasbourg») – trommer
*Mike Howlett («Mr T Being») – bass
*Tim Blake («Hi T Moonweed») – tangenter
*Daevid Allen («Dingo Virgin») – vokaler, gitar

## Referanser


## Eksterne lenker
*
Wade Domínguez

**Wade Domínguez** (født 10. mai 1966 i Santa Clara County i California, død 26. august 1998 i Los Angeles i California) var en amerikansk skuespiller som også jobbet som modell. Gjennombruddet fikk han i filmen Dangerous minds, der Michelle Pfeiffer hadde hovedrollen. Domínguez medvirket også i R.E.M.-videoen *Losing my religion*. Han ble innlagt på sykehus med lungebetennelse og døde noen dager senere av pusteproblemer, bare 32 år gammel.

## Eksterne lenker
*
Hellas under Sommer-OL 1912

**Hellas under Sommer-OL 1912**. Tjueto sportsutøvere fra Hellas, alle menn, deltok i fem sporter under Sommer-OL 1912 i Stockholm. Hellas kom på femtendeplass med medaljefordelingen en gull- og en bronsemedalje. OL-troppen besto av ni skyttere, seks fektere, fem friidrettsutøvere en bryter og en svømmer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Sigurd Rinde

**Sigurd Rinde** (født 1889, død 1972) var en norsk forretningsmann og industrileder. Han bygget opp et industrikonsern innen treforedlingsindustri (Norsk Elektrokemisk A/S). Overskudd fra driften av ulike bedrifter i konsernet bidro til etablering og drift av to norske forskningsinstitutter: Institutt for samfunnsforskning og Institutt for fredsforskning (PRIO).

Sigurd Rinde var sønn av venstrepolitikeren Peder Rinde, og far til Institutt for samfunnsforsknings mangeårige styreleder og direktør, Erik Rinde.

## Litteratur
* Stein Rokkan; Vilhelm Aubert & Tor Bjørklund (1994): *Erik Rinde og Institutt for samfunnsforskning*. Rapport 1994:13. Oslo: Institutt for samfunnsforskning.
Dave Stewart

**Dave Stewart** er navnet til flere personer:

* David A. Stewart, engelskfødt musiker og plateprodusent kjent fra Eurythmics.
* Dave Stewart (1972), skotskfødt trommeslager kjent fra Camel og Fish.
Stephan Groth

**Stephan Leonard Groth** (født 1971) er grunnleggeren av bandet Apoptygma Berzerk. Han blir regnet som en av pionerene innen elektronisk gothrock. Groth har spilt i Fairlight Children, H2O (band), Acid Queen, Landskap Uten Djelver og vært gjesteartist for black metal-bandet Satyricon på EPen *[[Megiddo (album)|Megiddo]]*. 

Groth ble født i Danmark, men flyttet i 1987 til farens hjemby Sarpsborg i Norge.

## Referanser


## Eksterne lenker
* 
* 
* 
* Apoptygma Berzerk hos MySpace
* Intervju med Stephan Groth
Verdens tobakksfrie dag

**Verdens tobakksfrie dag** er en FN-dag som markeres 31. mai hvert år for å rette global oppmerksomhet mot tobakksrelaterte dødsfall og sykdommer. 
Det er Verdens helseorganisasjon (WHO) som står bak markeringen og som hvert år fastsetter tema for dagen. Organisasjonen begrunner behovet med at tobakk tar livet av 5,4 millioner mennesker hvert år på grunn av lungekreft, hjerte- og karsykdommer og andre lidelser. Hvis ingenting gjøres, vil dette tallet øke til mer enn 8 millioner innen 2030.

WHOs medlemsland vedtok i 1987 at man skulle markere en *World no-smoking day* 7. april 1988. Senere i 1988 ble det besluttet at man fra da av skulle feire *World No Tobacco Day* hvert år den 31. mai. Også i Norge har Verdens tobakksfrie dag blitt markert hvert år siden 1988. Det er Helsedirektoratet som organiserer den norske markeringen. Det finnes mange måter å slutte å røyke på, og fleste har flere forsøk bak seg med ulike metoder før de endelig blir røykfrie.

## Tema
* 2018 – «Tobacco breaks hearts – choose health, not tobacco»

## Referanser


## Eksterne lenker
* 
*  World No Tobacco Day, via Verdens helseorganisasjon
* Verdens tobakksfrie dag , via FN-sambandet
* Verdens tobakksfrie dag, via Landsforeningen for hjerte- og lungesyke
* Stopptober og andre tobakkskampanjer via Helsedirektoratet
Canada under Sommer-OL 1912

**Canada under Sommer-OL 1912**. Trettisju sportsutøvere fra Canada, alle menn, deltok i sju grener under Sommer-OL 1912 i Stockholm. Canada kom på niendeplass på den uoffisielle medaljestatistikken med tre gull-, to sølv- og tre bronsemedaljer. OL-troppen besto av  atten friidrettsutøvere, ti roere, tre skyttere, to syklister, to stupere, en svømmer og en kunstner.

## Medaljer

## Medaljevinnerne

## Kilder
* Canada under Sommer-OL 1912: Resultater og profilside  på sports-reference.com
Tyrkia under Sommer-OL 1912

**Tyrkia under Sommer-OL 1912**. To sportsutøvere fra Tyrkia, begge menn, deltok i friidrett under Sommer-OL 1912 i Stockholm. Tyrkia vant ikke noen medalje. 

## Medaljer
Kine Hult

**Kine Hult** (født 1977) er en black metal artist kjent fra bandent Gehenna (2000–2005), men også som gjesteartist i bandene The Kovenant og Satyricon. Hun har også vært journalist og plateanmelder for Stavanger Aftenblad. 

## Diskografi
;Gehenna
* *[[WW (Gehenna-album)|WW]]*
;Satyricon
* *[[Ten Horns – Ten Diadems]]*

## Eksterne lenker
*
Ingemars

**Ingemars** er et norsk danseband fra Hedmark startet i 1986. Bandet kalte seg i starten X-Pop og Shandys, men endret tidlig navn til Ingemars etter vokalist og gitarist Terje Ingemar Larsson. 

De første årene spilte bandet coverlåter, men på begynnelsen av 90-tallet begynte de å lage sine egne sanger. I 1995 ga de ut sin første singel, «Ei bygd i Hedmark» og to år senere singelen «Den gamle grinda». I 1998 vant de konkurransen årets dansebandmelodi på programmet *På dansefot* på NRK P1 med sangen «Bre dine vinger» av Thor Wang. Året etter kom de på andreplass med «Spellemann østpå skogen» av vokalist og bassist Steve Andersson og fikk platekontrakt med Tylden & Co.. Debutalbumet *Spellemenn østpå skogen* ble gitt ut samme høst og ble nominert til Spellemannprisen 1999. 

Bandet ble tildelt Finnskogprisen i 2005 og vant samme år for andre gang årets dansebandmelodi med «Hæffør ska vi slærve og skravle». De har dessuten vunnet dansebandprisen Gullskoen i 2005, 2006 og 2007.

Høsten 2008 ga Ingemars ut sitt fjerde studioalbum, *I Finnskogens rike*, som solgte til gull på en uke. Albumet vant dessuten Spellemannprisen 2008 i klassen danseorkester.

## Medlemmer
* Terje Ingemar Larsson: vokal, gitar (1986–)
* Steve Andersson: vokal, bass (1986–)
* Odd Arne Sørensen: trekkspill, piano (1999–2010, 2013-)
* Geir Paulsberg:Gitar (2018-)
* Håkon Aasheim: trommer (2017-)
* Karl-Arne Sjøhaug: Piano/B3 (2018-)

### Tidligere medlemmer
* Bent Moen: trommer (1986–1992)
* Kjell Strand: gitar (1986–1988)
* Tor Helge Hammer : keyboard (1991–2005)
* Bjørn Solli: trommer (1992–1998)
* Dag Sand: trommer (2011-2014)
* Erik Andreas Langeland: keyboard, kor (2005–2013)
* Odd Einar Løvtjernet: gitar, trekkspill, kor (1990–2012)'
* Mentz Dagfinn Gressberg : gitar, trekkspill, keyboard og sang (1986-1991, 2009-2016)
* Tommy Hagen: trommer (1998–2011, 2014-2017)
* Henning Antonsen: Steelgitar, Gitar (2014-2018)

## Diskografi
### Album
* *[[Spellemenn østpå skogen]]* (Tylden & Co., 1999)
* *[[Swing på høge hæler]]* (Tylden & Co., 2001)
* *[[På egne væger]]* (Tylden & Co., 2004)
* *[[Gull (Ingemars)|Gull]]* (Tylden & Co., 2006) samleplate
* *[[I Finnskogens rike]]* (Tylden & Co., 2008)
* *[[Dætta derre derre der]]* (Tylden & Co., 2012)
* *[[Rekti venner]]* (Slager, 2020)

### Singler/EP-er
**[[Har jeg sagt]]* (1995, EP)
**Nå er det julestri* (2007)
**[[Ingemars EP]]* (2008)
**[[I lag i fæmogtjugu år]]* (2011)

## Referanser


## Eksterne lenker
* 
*  Biografi fra Norsk pop- og rockleksikon
Vestasiamesterskapet i fotball for kvinner

**Vestasiamesterskapet i fotball for kvinner** er en turnering for landslag tilhørende West Asian Football Federation. Mesterskapet, som arrangeres hvert annet eller hvert tredje år, er relativt nytt for kvinner, med første turnering i 2005. Medlemmene, det vil si de lagene som har deltatt i minst en av de tre turneringene, er:
*  Iran
*  Jordan
*  Palestina
*  Libanon
*  Bahrain
*  Syria
*  De forente arabiske emirater
*  Kuwait

Det er også blitt arrangert et futsalmesterskap med deltagelse fra Kuwait og Irak.

## Se også
* Internasjonale landslagskonkurranser i fotball for kvinner

## Referanser


## Eksterne lenker
* 
* RSSSF om 2005-turneringen
Prostatahypertrofi

**Prostatahypertrofi** (*Hypertrophia prostatae*) er en ganske vanlig tilstand hos menn over 40 år, der prostata øker i størrelse og klemmer på urinrøret slik at urinstrålen blir svak og urinblæra ikke blir helt tømt under vannlating. Tilstanden kjennetegnes også med hyppige vannlatinger, etterdrypp av urin, nattlig vannlatningstrang og midlertidig stans i urinavløpet.

Kilden til tilstanden kan være nyresvikt.

Behandling kan være prostatektomi gjennom hudsnitt eller transuretal reseksjon, eventuelt behandles medikamentelt.

## Se også
* Prostata
* Godartet prostataforstørrelse
* Hypertrofi
* Hyperplasi
Aase Strømstad

**Aase Strømstad** (født 1931) er en norsk hustellærer og siden 1963 forfatter av en rekke kokebøker, samt
ofte brukt dommer ved NM i kjøtt.
Videre startet hun tidsskriftene*Alt om mat* og *Mat og drikke*.  Hun har også hatt egen spalte i Dagbladet og Bergens Tidende.

De fleste av hennes bøker er utgitt på Cappelen. I tillegg har hun samarbeidet med utgivelser av Arne Brimi såvel som Fedon Lindberg, og oversatt et titall utenlandske bøker til norsk. Strømstad spilte seg selv i TV-serien *En romjulsdrøm*, der hun lagde knekk. Datteren Pia Strømstad (født 1963) er også matskribent.
## Premier
* Ingrid Espelid Hovigs matkulturpris

## Utgivelser
* *Ungdommens kokebok* (1969).  Ill. av Vivian Zahl Olsen
* *Kokebok for den videregående skolen* (1979).  Med Anna Kirste
* *Slank* (1986)
* *Mat på norsk* (Aschehoug, 1984)
* *Partymat og drikke for enhver anledning* (1986)
* *Kokebok.  Metodisk opplæring i norsk mat* (1991).  Med Anna Kirste.
* *Liten kokebok* (1994).  Basert på *Kokebok* (1991).  Også med Kirste
* *Norsk mat* (1995).  47 retter, oversatt til engelsk, fransk, spansk og tysk.
* *Spiselige gaver* (1995).  Med Pia Strømstad.
* *Fisk til hverdag og fesk* (1998)
* *Fristende hjemmebakst:  Med lite fett og mye sukker* (Norsk diabetesforbund, 1998).  50 oppskrifter. Ill. Bengt Wilson.
* *Mat for 2:  Lett og lekkert* (Norsk diabetesforbund, 1999).  Ill. Bengt Wilson
* *Kokeboka for deg som syns mat er gøy* (Bokklubbens barn, 2000).  Ill. Bengt Wilson.
* *Frukt, bær og dessert* (Norsk diabetesforbund, 2000).  Ill. Bengt Wilson.
* *Brød og annen gjærbakst* (1999)
* *Mine lekreste kaker* (1995).  294 oppskrifter.
* *Damms norske kokebok* (2004).  1250 oppskrifter.
* *Norsk julemat* (2006).  Ill. av Mona Gundersen og Astrid Hals

## Referanser
Bernt Bull

**Bernt Øgrim Bull** (født 1946) er seniorrådgiver i Helse- og omsorgsdepartementet. Han har arbeidet med samferdsel, og var statssekretær i Miljødepartementet under miljøvernminister Thorbjørn Berntsen fra 1994–97 og gruppesekretær for Arbeiderpartiets stortingsgruppe 1982–85. Bull har vært og er styremedlem i flere frivillige organisasjoner og institusjoner og utvalg, blant annet Oslo Havnestyre, Institutt for fredsforskning (PRIO), Selskabet for Oslo Byes Vel, Flyktninghjelpen og DIS-Norge.

Bull har vært generalsekretær i Avholdsfolkets landsråd og han var arkitekten bak Actis, som er paraplyorganisasjonen for det frivillige rusfeltet i Norge. I Actis var han også internasjonal rådgiver. Han var leder for det offentlig oppnevnte «Alkoholpolitisk utvalg» som i 1995 laget NOU 1995:24 *Alkoholpolitikken i endring? – hvordan norske myndigheter kan møte de nye utfordringer nasjonalt og internasjonalt* ISBN 82-583-0377-5.

Bernt Bull er sønn av tidligere ordfører for Arbeiderpartiet i Oslo, Brynjulf Bull. Han har også selv vært lokalpolitiker for Arbeiderpartiet i Oslo.

Hans morfar var kommandør Tobias Øgrim, som var leder for Frelsesarmeen i Norge i perioden 1945-48.

## Bibliografi
 
 
* *Sikkerhetspolitisk tenkning i en ny tid – fra enhet til mangfold* av Anders Kjølberg og Bernt Bull (red.). 1998 ISBN 82-91165-15-7
* *Et Nytt øst-vest skille i Europa?* Bernt Bull & Anders Kjølberg (red.) ISBN 82-91165-06-8 1992
* *Norge i det politiske kraftfeltet – Norden og USAs betydning for norsk politikk* av Bernt Bull og Anders Kjølberg (red.). 1993 ISBN 82-02-14286-5 
* *Etter etterkrigstiden – Tanker og ideer for det nye Europa* 1992 
* *Europa eller USA – må Norge velge i 80-årene?* Bernt Bull og Sverre Jervell (red.); med etterord av Willy Brandt og tegninger av Finn Graff 1982 ISBN 82-00-06062-4

## Eksterne lenker
*
Dan Smith (fredsforsker)

**Daniel «Dan» Wybert Mansel Smith** (født 17. september 1951) er en britisk statsborger som var direktør for Institutt for fredsforskning (PRIO) i perioden 1993–2001.

## Liv og virke
Dan Smith ble uteksaminert i engelsk litteratur fra Cambridge University i 1976. Smith påbegynte arbeidet som fredsforsker i 1976, da han fattet interesse for britisk forsvarspolitikk i 1976. Han kom til Norge som direktør for PRIO i 1993.

I hans direktørperiode (1993–2001) ekspanderte PRIO hurtig, og instituttets virksomhet ble utvidet til å omfatte mer anvendt forskning, ikke minst gjennom postkonflikt-prosjektene Balkan Dialogue og etableringen av det som senere ble PRIO Cyprus Centre i Nikosia. Etter at han gikk av som direktør, var Smith tilknyttet Det Norske Nobelinstitutt en periode, samt Hellenic Foundation for Foreign and European Policy. Han var også leder for the Institute for War and Peace Reporting.

Da Dan Smith forlot PRIO og Norge, gikk han i 2003 til stillingen som generalsekretær for International Alert i London. Fra 2015 er han direktør for Stockholm International Peace Research Institute (SIPRI).

Dan Smith har forfattet, medforfattet og redigert 16 bøker, blant annet flere utgaver av *The Atlas of War and Peace*. Han har også vært rådgiver for myndigheter og organisasjoner om fredsbygging, blant annet i egenskap av deltaker i rådgivergruppen for FNs fredsbyggingsfond, der han var leder til 2011. 

Dan Smith ble utnevnt til offiser (OBE) av den britiske ordenen Order of the British Empire i 2002. 

## Referanser


## Eksterne lenker
* Dan Smith's Blog – Analysis & commentary on world issues
* PRIO Cyprus Centre 
* International Alert
* Institute for War and Peace Reporting
* Atlas of War and Peace
Gabriel Romanus

**Lars Gabriel Romanus** (født 1939) er en svensk politiker for Folkpartiet, tidligere embetsmann og direktør for Systembolaget i perioden 1982–1999. 

Romanus ble første gang innvalgt i Sveriges riksdag i 1969, fra Stockholm. Han var gruppeleder for Folkpartiet i riksdagen fra 1978, og ble samme året sosialminister, en post han hadde i ett år. I samme regjering var hans onkel Sven Romanus justisminister.

Han gikk tilbake til politikken etter at Anitra Steen ble sjef for Systembolaget i 1999, og tok valg til Riksdagen i årene 1969–1982 og igjen i årene 2002–2006. 

Til tross for at Romanus var Systembolag-leder i 17 år, ivret han for en streng og restriktiv alkoholpolitikk. Denne linjen tok han også opp da han i 2002 ble riksdagsrepresentant igjen, og tok da blant annet til orde mot liberaliseringer som hans etterfølger Anitra Steen gjennomførte, med blant annet lengre åpningstider og lørdagsåpent.

## Referanser


## Eksterne lenker
* 
*
Rune Hermansson

**Rune Hermansson** (1917–1994) var en svensk sosialdemokratisk politiker og jurist, senere direktør i Systembolaget.

Han kom fra jevne arbeiderkår i Norrbotten og utdannet seg til jurist ved Stockholms universitet. Han var dommer ved flere rettsinstanser før han gikk inn i politikken.

Fra 1960 til 1966 var Hermansson konsultativ statsråd, med særlig ansvar for juridiske spørsmål, i Tage Erlanders sosialdemokratiske regjering. Hermansson var direktør i Systembolaget fra 1967 til 1981.

## Referanser
Sverre Lodgaard

**Sverre Lodgaard** (født 1945) er norsk statsviter som per 2024 er seniorforsker emeritus ved NUPI.

Lodgaard har hatt flere ledende stillinger innen statlige og ikke-statlige organisasjoner. Han var direktør for Norsk utenrikspolitisk institutt (NUPI) fra 1997 til 2007.

Sverre Lodgaard tok magistergrad i statsvitenskap ved Universitetet i Oslo i 1971. Han var deretter i flere år tilknyttet Institutt for fredsforskning (PRIO) som forsker og til Universitetet i Oslo som stipendiat. I årene 1980-86 ledet han *European Security and Disarmament Studies* ved SIPRI i Stockholm. Deretter var han direktør ved PRIO 1986–1992, direktør for FNs nedrustningsinstitutt UNIDIR i Genève 1992-1996 og direktør for NUPI 1997-2007. Han fortsatte deretter i en stilling som forsker ved samme institutt.

Lodgaard har hatt flere ledende verv. I FN var han medlem av generalsekretærens rådgivende styre for sikkerhet og nedrustning (1992–1999). I Norge har han ledet Arbeiderpartiets internasjonale utvalg (1999–2005), vært varamedlem i Den Norske Nobelkomite (2003–2014), president i Polyteknisk forening (2010–2013), og styreformann i Oslosenteret for fred og menneskerettigheter (2015-2018).

Lodgaard har deltatt i en rekke aktualitetsprogrammer på tv og radio. Han har freds-, utenriks- og sikkerhetspolitikk som sitt spesialområde, men har også vært opptatt av U-landsproblematikk. Han har utgitt flere bøker og artikler om rustningskontroll og nedrustning, sikkerhetspolitikk og om Midtøsten-konflikten.

## Familie
Lodgaard var gift med Ingrid Eide fra 1969 til 1996.

## Referanser


## Eksterne lenker

* Intervju med Sverre Lodgaard i forbindelse med PRIOs 60-årsjubileum
Østerrike under Sommer-OL 1912

**Østerrike under Sommer-OL 1912**. Østerrike deltok i elleve sporter under Sommer-OL 1912 i Stockholm. De kom på syttendeplass med medaljefordelingen to sølv- og to bronsemedaljer. OL-troppen besto av tolv friidrettsutøvere, tolv fektere, åtte svømmere hvorav fem damer, sju skyttere, seks roere, seks syklister, tre tennisspillere, en kvinnelig  stuper, en deltakere i moderne femkamp, et fotballag og et vannopololag.

## Medaljer

## Medaljevinnerne
Gustave Fabry

**Gustave Fabry** var en fransk turner.

Han deltok i turn under Sommer-OL 1900 i Paris, der han fikk 6.-plass i mangekampen, som var satt sammen av 20 ulike turn-, friidretts- og vektløfterøvelser. Gustave Sandras vant OL-gull. 

## Eksterne lenker
*
Den moldaviske sosialistiske sovjetrepublikk

**Den moldaviske sosialistiske sovjetrepublikk** var en av de femten autonome republikkene som utgjorde Sovjetunionen.  Republikken ble dannet 2. august 1940 ved en sammenslåing av Den moldaviske autonome sosialistiske sovjetrepublikk øst for elva Prut og hoveddelen av Bessarabia. Bessarbia var tidligere en del av Romania som var blitt tildelt Sovjetunionen ved Molotov–Ribbentrop-paktens hemmelige tilleggsprotokoll. 23. juni 1990 ble navnet offisielt endret til Sovjetsosialistrepublikken Moldova. Landet fikk selvstendighet 27. august 1991 og ble hetende Republikken Moldova.

## Noter


## Referanser
Minotauros (roman)

***Minotauros *** er en roman av den norske forfatteren Tor Åge Bringsværd, utgitt i 1980.

Romanen er en nyskriving av myten om Minotauros, menneskeoksen som blir sperret inne i labyrinten av Kong Minos. Bringsværd forteller historien dels fra *ingeniøren [[Daidalos]]* synsvinkel, og dels fra det ensomme monsterets side.

Romanen blir sammen med den foregående romanen Pinocchio-papirene og etterfølgeren Ker Shus noen ganger oppfattet som en trilogi.

## Referanser
Sylvi Bratten

**Sylvi Annie Bratten** (født 17. juni 1973 i Tromsø) er en norsk politiker som representerer SV. Hun er opprinnelig fra Lakselvbukt i Tromsø kommune, men har vært politisk aktiv hovedsakelig i Oslo SV. Siden 4. januar 2006 er Bratten politisk rådgiver i Finansdepartementet. Fra 26. oktober 2009 fulgte hun Kristin Halvorsen i hennes overgang fra finansminister til kunnskapsminister, og hun ble da politisk rådgiver i Kunnskapsdepartementet. 

Bratten har tidligere hatt engasjementer som politisk rådgiver for Sosialistisk Venstreparti, og ved Gambit Hill&Knowlton i Oslo. Hun har studert statsvitenskap og arabisk ved Universitetet i Oslo.

I perioden 2003&ndash;2007 var Bratten fjerde vararepresentant til Stortinget for SV.

## Eksterne lenker
* 
* Biografi på Kunnskapsdepartementets nettsider
Ker Shus

***Ker Shus*** er en roman av den norske forfatteren Tor Åge Bringsværd, utgitt i 1983.

Handlingen er lagt til postapokalyptisk periode. Jeg-personen *Rokam* skildrer sine møter med tre ulike stammer av overlevende etter katastrofen: rotter, katter og hunder – som alle er halvt mennesker og halvt dyr. De tre stammene lever i skyggelandet mellom lys og mørke; jorda har sluttet å snurre rundt sin egen akse, og dette skyggelandet er det eneste stedet på jorda hvor mennesker kan overleve.

Romanen blir sammen med de foregående romanene *[[Pinocchio-papirene]]* og *[[Minotauros (roman)|Minotauros]]* noen ganger oppfattet som en tematisk trilogi.

## Referanser
Elativ

**Elativ** (fra latin: «å bære ut») er i grammatikken en lokativ kasus som betyr «ut av». Begrepet brukes også om en adjektivgrad som finnes på blant annet arabisk og spansk, og som semantisk befinner seg mellom komparativ og superlativ.

På finsk dannes elativ kasus ofte ved å tilføye endelsene «sta/stä». Estisk danner elativ ved å tilføye endelsen «st» til genivitstammen. På ungarsk benyttes endelsene «ból/ből» ved elativ:

*Finsk: *talosta* &ndash; «ut av huset», «fra huset» (*talo* = hus)
*Estisk: *majast* &ndash; «ut av huset», «fra huset» (*maja* = hus)
*Ungarsk: *házból* &ndash; «ut av huset» (*ház* = hus)

I noen dialekter av finsk tale er det vanlig å sløyfe siste vokal (*talost* istedenfor *talosta*), og bruken av elativ ligner i slike tilfeller på bruken av elativ i estisk.

Andre lokativ-kasus i finsk, estisk og ungarsk er:

* Inessiv («inne i», «på innsiden»)
* Illativ («inn i»)
* Adessiv («på»)
* Allativ («opp på»)
* Ablativ («av»)

## Referanser
HMSAS «Transvaal»

**HMSAS «Transvaal»** var en sørafrikansk fregatt. Fregatten ble satt i tjeneste 21. mai 1945 og tatt ut av tjeneste 14. august 1964. Senere ble skipet senket i False Bay ved Kapphalvøya, sørvest i Sør-Afrika, for å danne et kunstig rev.